# 7a etapa del Tour de França de 2012

La 7a etapa del Tour de França de 2012 es disputà el dissabte 7 de juliol de 2012 sobre un recorregut de 199 km entre les vila de Tomblaine i el cim de Planche des Belles Filles.
El vencedor de l'etapa fou el britànic Chris Froome (Team Sky), seguit per l'australià Cadel Evans (BMC Racing Team) i el també britànic Bradley Wiggins (Team Sky). La classificació general va donar un gir total, passant a ser el mallot groc Wiggins, seguit per Evans i Vincenzo Nibali (Liquigas-Cannondale). Rein Taaramäe (Cofidis) passà a liderar la classificació dels joves i Froome la de la muntanya.

## Perfil de l'etapa

La sortida es fa a Tomblaine, prop de Nancy, a Meurthe i Mosel·la. El recorregut va en direcció sud-est, per entrar al departament dels Vosges cap als 50 km d'etapa. L'esprint del dia es troba a Gérardmer, al km 103,5, als peus del primer port del dia, el coll de Grosse Pierre, de tercera categoria i situat al quilòmetre 112. Tot seguit la cursa pren direcció sud, al massís dels Vosges. La segona dificultat del dia és el coll de Mont de Fourche, al quilòmetre 150, i també de tercera categoria. Aquest coll és la frontera entre els Vosges, a la Lorena i l'Alt Saona, al Franc Comtat. L'arribada està situada al cim de la Planche des Belles Filles, a 1.035 metres d'altitud. L'ascensió és qualificada de primera categoria, amb 5,9 quilòmetres de llarga i un desnivell mitjà del 8,5%.

## Desenvolupament de l'etapa

Després de la greu caiguda produïda el dia abans eren nombrosos els ciclistes que no prengueren la sortida per culpa de les ferides patides. A banda dels que ja havien anunciat el dia anterior que no prendrien la sortida, els que al final no van sortir són: Ryder Hesjedal (Garmin-Sharp), vencedor del recent Giro d'Itàlia, lesionat en un maluc i una cama; el seu company Robert Hunter, ferit a les vèrtebres; Hubert Dupont, amb un esquinç al turmell; Iván Gutiérrez (Movistar Team), ferit al genoll; Amets Txurruka, amb fractura de clavícula.
Al quilòmetre 11 d'etapa es formà una primera escapada formada per 19 corredors, però poc després quedà reduïda a tan sols set corredors, en representació de set equips diferents, als 20 km d'etapa: Luis León Sánchez (Rabobank ProTeam), vencedor de tres etapes al Tour de França; Michael Albasini (Orica-GreenEDGE), vencedor de la recent Volta a Catalunya; Chris Anker Sørensen (Team Saxo-Tinkoff), Christophe Riblon (AG2R La Mondiale), Cyril Gautier (Team Europcar), Dmitri Fofónov (Astana Qazaqstan Team) i Martin Velits (Omega Pharma-Quick Step). La màxima diferència fou d'uns sis minuts, però a l'esprint de Gérardmer s'havia reduït en un minuts. Gautier fou el primer a passar-hi, mentre Peter Sagan (Liquigas-Cannondale) era vuitè i encapçalava el gran grup. Sorensen passà en primera posició les dues cotes de tercera categoria, sent seguit en ambdues ocasions per Luis León Sánchez. El gran grup anà reduint les diferències a mesura avançava l'etapa. Un atac de Fofónov va fer que Gautier perdés contacte amb els escapats, alhora que el Team Sky controlava la situació en el gran grup.
Jurgen van den Broeck (Lotto-Belisol, Alejandro Valverde (Movistar Team) i Robert Gesink (Rabobank ProTeam) tingueren dificultats en aquest punt per seguir el grup dels favorits, perdent més d'un minut al final de l'etapa. Sørensen i Albasini foren els darrers a ser agafats del grup d'escapats, quan quedaven uns 5 km per a l'arribada. El fort ritme imprès per l'Sky va fer que el grup dels favorits es reduís a marxes forçades, quedant sols cinc ciclistes al pas pel darrer quilòmetre: Wiggins i el seu company d'equip Chris Froome, Cadel Evans (BMC Racing Team), Vincenzo Nibali (Liquigas-Cannondale) i Rein Taaramäe (Cofidis). Evans fou el primer a atacar, però Froome el superà en el darrer i més costerut tram de la pujada, per guanyar l'etapa amb dos segons sobre Evans i Wiggins. Amb Fabian Cancellara (RadioShack-Nissan) perdent uns dos minuts a meta, Wiggins passà a ser el líder de la cursa. Froome passà a liderar la classificació de la muntanya gràcies a la seva victòria i Taaramäe aconseguí el mallot blanc.

## Esprints

| Esprint intermedi de Gérardmer (km 103,5) Primer Cyril Gautier (FRA)20 pts Segon Dmitri Fofónov (KAZ)17 pts Tercer Luis León Sánchez (ESP)15 pts Quart Michael Albasini (SUI)13 pts Cinquè Christophe Riblon (FRA)11 pts Sisè Martin Velits (SVK)10 pts Setè Chris Anker Sørensen (DEN)9 pts Vuitè Peter Sagan (SVK)8 pts Novè Matthew Goss (AUS)7 pts Desè Daryl Impey (RSA)6 pts Onzè André Greipel (GER)5 pts Dotzè Iauhèn Hutaròvitx (BLR)4 pts Tretzè Brett Lancaster (AUS)3 pts Catorzè Baden Cooke (AUS)2 pts Quinzè Sandy Casar (FRA)1 pt | Esprint final de Planche des Belles Filles (km 199) Primer Christopher Froome (GBR)30 pts Segon Cadel Evans (AUS)25 pts Tercer Bradley Wiggins (GBR)22 pts Quart Vincenzo Nibali (ITA)19 pts Cinquè Rein Taaramäe (EST)17 pts Sisè Haimar Zubeldia (ESP)15 pts Setè Pierre Rolland (FRA)13 pts Vuitè Janez Brajkovič (SVN)11 pts Novè Denís Ménxov (RUS)9 pts Desè Maxime Monfort (BEL)7 pts Onzè Nicolas Roche (IRL)6 pts Dotzè Fränk Schleck (LUX)5 pts Tretzè Richie Porte (AUS)4 pts Catorzè Michael Rogers (AUS)3 pts Quinzè Thibaut Pinot (FRA)2 pts |

## Cotes

| 1. Coll de Grosse Pierre. 956m. 3a categoria (km 112) (3,1 km al 6,4%) Primer Chris Anker Sørensen (DEN)2 pts Segon Luis León Sánchez (ESP)1 pt | 2. Coll de Mont de Fourche. 633m. 3a categoria (km 150,5) (3,1 km al 6,4%) Primer Chris Anker Sørensen (DEN)2 pts Segon Luis León Sánchez (ESP)1 pt |
* 3. Planche des Belles Filles. 1.035m. 1a categoria (km 199) (5,9 km al 8,5%)
    Primer Christopher Froome (GBR)20 pts Segon Cadel Evans (AUS)16 pts Tercer Bradley Wiggins (GBR)12 pts Quart Vincenzo Nibali (ITA)8 pts Cinquè Rein Taaramäe (EST)4 pts Sisè Haimar Zubeldia (ESP)2 pts

## Classificació de l'etapa

| | Ciclista | Equip | Temps |
| 1 | Chris Froome (GBR) | Team Sky | 4h 58' 35" |
| 2 | Cadel Evans (AUS) | BMC Racing Team | + 2" |
| 3 | Bradley Wiggins (GBR) | Team Sky | + 2" |
| 4 | Vincenzo Nibali (ITA) | Liquigas-Cannondale | + 7" |
| 5 | Rein Taaramäe (EST) | Cofidis | + 19" |
| 6 | Haimar Zubeldia (ESP) | RadioShack-Nissan | + 44" |
| 7 | Pierre Rolland (FRA) | Team Europcar | + 46" |
| 8 | Janez Brajkovič (SVN) | Astana Qazaqstan Team | + 46" |
| 9 | Denís Ménxov (RUS) | Team Katusha | + 50" |
| 10 | Maxime Monfort (BEL) | RadioShack-Nissan | + 56" |

## Classificació general

| | Ciclista | Equip | Temps |
| 1 | Bradley Wiggins (GBR) | Team Sky | 34h 21' 20" |
| 2 | Cadel Evans (AUS) | BMC Racing Team | + 10" |
| 3 | Vincenzo Nibali (ITA) | Liquigas-Cannondale | + 16" |
| 4 | Rein Taaramäe (EST) | Cofidis | + 32" |
| 5 | Denís Ménxov (RUS) | Team Katusha | + 54" |
| 6 | Haimar Zubeldia (ESP) | RadioShack-Nissan | + 59" |
| 7 | Maxime Monfort (BEL) | RadioShack-Nissan | + 1' 09" |
| 8 | Nicolas Roche (IRL) | AG2R La Mondiale | + 1' 22" |
| 9 | Chris Froome (GBR) | Team Sky | + 1' 32" |
| 10 | Michael Rogers (AUS) | Team Sky | + 1' 40" |

## Classificacions annexes

| Classificació per punts Ciclista Equip Punts 1r  Peter Sagan (SVK) Liquigas-Cannondale 217 pts 2n  Matthew Harley Goss (AUS) Orica-GreenEDGE 185 pts 3r  André Greipel (GER) Lotto-Belisol 172 pts | Classificació de la muntanya Ciclista Equip Punts 1r  Chris Froome (GBR) Team Sky 20 pts 2n  Cadel Evans (AUS) BMC Racing Team 16 pts 3r  Bradley Wiggins (GBR) Team Sky 12 pts |
| Classificació del millor jove Ciclista Equip Temps 1r  Rein Taaramae (EST) Cofidis 34h 21' 52" 2n  Tejay van Garderen (USA) BMC Racing Team + 2' 37" 3r  Tony Gallopin (FRA) RadioShack-Nissan + 2' 41" | Classificació per equips Equip Temps 1r Team Sky 103h 05' 23" 2n RadioShack-Nissan + 1' 37" 3r Team Katusha + 5' 54" |

## Abandonaments

Degut a les caigudes del dia anterior nombrosos ciclistes no prengueren part a l'etapa o van haver d'abandonar en el seu decurs.
* Anthony Delaplace (Saur-Sojasun): abandonà al km 44.
* Hubert Dupont (AG2R La Mondiale): no surt.
* Imanol Erviti (Movistar Team): no surt.
* Óscar Freire (Team Katusha): no surt.
* José Iván Gutiérrez (Movistar Team): no surt.
* Ryder Hesjedal (Garmin-Sharp): no surt.
* Robert Hunter (Garmin-Sharp): no surt.
* Amets Txurruka (Euskaltel–Euskadi): no surt.
* Maarten Wynants (Rabobank ProTeam): no surt.

## Referències

* 1 2 «ÉTAPE 7 - Tomblaine La Planche des Belles Filles 199 km» (en francès). letour.fr. [Consulta: 6 juliol juny 2012].
* ↑ «Hesjedal pulls out of the Tour de France». Cycling News. Future Publishing Limited, 07-07-2012 [Consulta: 7 juliol 2012].
* ↑ «The pain continues: Tour de France stage 6 injury update». Cycling News. Future Publishing Limited, 07-07-2012 [Consulta: 7 juliol 2012].
* ↑ Agence France-Presse «Updated list of abandons after stage 6 in the 2012 Tour de France». VeloNews. Agence France-Presse. Competitor Group, Inc., 07-07-2012 [Consulta: 7 juliol 2012]. «Còpia arxivada». Arxivat de l'original el 2012-07-11. [Consulta: 8 juliol 2012].
* 1 2 Westemeyer, Susan «Froome leads double Sky success on La Planche des Belles Filles». Cycling News. Future Publishing Limited, 07-07-2012 [Consulta: 7 juliol 2012].
* ↑ «Poder absolut». El Punt-Avui, 08-07-2012. [Consulta: 8 juliol 2012].
* ↑ «Wiggins i Froome s'exhibeixen en la primera etapa de muntanya». El Periódico de Catalunya, 07-07-2012. [Consulta: 8 juliol 2012].